ระเบียบคณะกรรมการพลังงานปรมาณูเพื่อสันติระเบียบคณะกรรมการพลังงานปรมาณูเพื่อสันติว่าด้วยการควบคุมความปลอดภัยทางรังสีสำหรับเครื่องปฏิกรณ์ปรมาณูวิจัยพ.ศ. ๒๕๕๘ อาศัยอำนาจตามความในมาตรา ๔ วรรคหนึ่ง (๓) (๔) และมาตรา ๙ (๓) (๔) แห่งพระราชบัญญัติพลังงานปรมาณูเพื่อสันติพ.ศ. ๒๕๐๔ และข้อ ๔๖ (๑) แห่งกฎกระทรวงกำหนด เงื่อนไขวิธีการขอรับใบอนุญาตและการดำเนินการเกี่ยวกับวัสดุนิวเคลียร์พิเศษ วัสดุต้นกำลังวัสดุพลอยได้หรือพลังงานปรมาณู พ.ศ. ๒๕๕๐ซึ่งออกตามความในพระราชบัญญัติพลังงานปรมาณูเพื่อสันติ พ.ศ. ๒๕๐๔คณะกรรมการพลังงานปรมาณูเพื่อสันติ จึงออกระเบียบไว้ ดังนี้ข้อ ๑ ระเบียบนี้เรียกว่าระเบียบคณะกรรมการพลังงานปรมาณูเพื่อสันติว่าด้วยการควบคุมความปลอดภัยทางรังสีสำหรับเครื่องปฏิกรณ์ปรมาณูวิจัย พ.ศ. ๒๕๕๘ข้อ ๒[๑] ระเบียบนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาข้อ ๓ ในระเบียบนี้ผู้ปฏิบัติงาน หมายความว่าบุคคลซึ่งโดยลักษณะงานทำให้มีโอกาสได้รับรังสีสูงกว่าที่กำหนดให้ประชาชนทั่วไปได้รับกฎกระทรวง หมายความว่ากฎกระทรวงกำหนดเงื่อนไขวิธีการขอรับใบอนุญาตและการดำเนินการเกี่ยวกับวัสดุนิวเคลียร์พิเศษ วัสดุต้นกำลังวัสดุพลอยได้ หรือพลังงานปรมาณู พ.ศ. ๒๕๕๐ผู้รับใบอนุญาต หมายความว่าผู้รับใบอนุญาตผลิต มีไว้ในครอบครองหรือใช้ซึ่งพลังงานปรมาณูจากเครื่องปฏิกรณ์ปรมาณูพื้นที่ควบคุม หมายความว่าบริเวณรังสีซึ่งต้องควบคุมการเข้าออกตามมาตรการป้องกันรังสีและมาตรการความปลอดภัยทางรังสีเพื่อควบคุมการได้รับรังสีจากการแผ่รังสีตามสภาพปกติหรือป้องกันการแพร่กระจายของการเปรอะเปื้อนทางรังสีในระหว่างการทำงานตามสภาพปกติและป้องกัน หรือจำกัดขอบเขตการแผ่รังสีที่มีอยู่พื้นที่ตรวจตรา หมายความว่าบริเวณใดก็ตามที่มิได้กำหนดเป็นพื้นที่ควบคุม แต่เป็นบริเวณที่มีโอกาสทำให้บุคคลได้รับรังสีสูงกว่าขีดจำกัดของปริมาณรังสีที่ประชาชนทั่วไปที่มิใช่ผู้มารับบริการทางการแพทย์ซึ่งกำหนดไว้ในกฎกระทรวงพื้นที่ที่ไม่ต้องมีการควบคุม หมายความว่าพื้นที่ใด ๆ ในบริเวณเครื่องปฏิกรณ์ปรมาณูวิจัยที่ไม่ได้กำหนดให้เป็นพื้นที่ควบคุมหรือพื้นที่ตรวจตราบริเวณรังสีสูง หมายความว่าบริเวณในพื้นที่ควบคุมที่มีการแผ่รังสีซึ่งทำให้ผู้ปฏิบัติงานมีโอกาสได้รับรังสีมากกว่า ๑ มิลลิซีเวิร์ตต่อชั่วโมงเหตุฉุกเฉินทางรังสี หมายความว่าเหตุการณ์ใด ๆ ที่เกิดขึ้นที่เกี่ยวข้องกับรังสีและไม่สามารถควบคุมความปลอดภัยทางรังสีที่อาจเกิดขึ้นกับผู้ปฏิบัติงานประชาชน และสิ่งแวดล้อมให้กลับคืนสู่สภาวะปกติได้ในทันทีผู้ปฏิบัติงานแทรกแซงเหตุฉุกเฉินทางรังสี หมายความว่าผู้ปฏิบัติงานที่ได้รับการฝึกฝนให้มีความรู้ความเข้าใจในการระงับเหตุฉุกเฉินทางรังสีหมวดทั่วไปกิจกรรมที่ผู้รับใบอนุญาตต้องดำเนินการเกี่ยวกับมาตรการป้องกันอันตรายจากรังสี ข้อ ๔ จัดทำแผนผังการแบ่งอำนาจหน้าที่และความรับผิดชอบด้านการป้องกันอันตรายจากรังสีที่ชัดเจนและเข้าใจง่ายโดยมอบหมายให้ผู้จัดการหน่วยงานเดินเครื่องปฏิกรณ์ปรมาณูวิจัยหรือผู้ที่ได้รับมอบหมายดูแลรับผิดชอบด้านการป้องกันอันตรายจากรังสีรวมทั้งกำหนดแผนผังการประสานงานระหว่างผู้รับผิดชอบด้านการป้องกันอันตรายจากรังสีและผู้ปฏิบัติงานข้อ ๕ กำหนดความรับผิดชอบและอำนาจหน้าที่ของเจ้าหน้าที่ความปลอดภัยรังสีให้เพียงพอที่จะปฏิบัติงานได้อย่างมีประสิทธิภาพรวมทั้งกำหนดช่องทางให้สามารถติดต่อหัวหน้าหน่วยงานสูงสุดได้โดยตรงข้อ ๖ จัดทำแผนการเตรียมการป้องกันอันตรายจากรังสีในภาวะปกติและการระงับเหตุฉุกเฉินทางรังสีรวมทั้งกำหนดจำนวนและคุณสมบัติของบุคลากรที่จำเป็นในการปฏิบัติงานข้อ ๗ จัดทำแผนการจัดการกากกัมมันตรังสีโดยคำนึงถึงปริมาณกากกัมมันตรังสีที่จะเกิดขึ้นในอนาคตด้วยข้อ ๘ กำหนดมาตรการควบคุมการเข้าออกพื้นที่ควบคุมและพื้นที่ตรวจตราข้อ ๙ จัดทำแผนและดำเนินการฝึกอบรมบุคลากรที่ปฏิบัติงานทางรังสีในเครื่องปฏิกรณ์ปรมาณูวิจัยทั้งในส่วนของการปฏิบัติงานประจำและส่วนของการป้องกันอันตรายจากรังสีข้อ ๑๐ จัดเตรียมเครื่องมือและอุปกรณ์ที่จำเป็นสำหรับการปฏิบัติงานป้องกันอันตรายจากรังสีและจัดทำเอกสารการปฏิบัติงานตามขั้นตอนด้านการป้องกันอันตรายจากรังสีโดยเอกสารดังกล่าวต้องได้รับความเห็นชอบจากเจ้าหน้าที่ความปลอดภัยทางรังสีข้อ ๑๑ ดำเนินการตรวจวัดและประเมินอันตรายจากรังสีแก่ผู้ปฏิบัติงานเป็นระยะและแจ้งผลการรับรังสีให้ผู้ปฏิบัติงานทราบข้อ ๑๒ เมื่อพบเหตุการณ์ที่ส่อเจตนาหรือพบเหตุการณ์ที่มีการจงใจฝ่าฝืนข้อกำหนดหรือกฎระเบียบที่เกี่ยวข้องกับการป้องกันอันตรายจากรังสีให้ดำเนินการระงับหรือแก้ไข แล้วแจ้งสำนักงานปรมาณูเพื่อสันติให้ทราบโดยทันทีข้อ ๑๓ ดำเนินการปรับปรุงแผนการดำเนินงานตามระเบียบนี้ให้ทันสมัยอยู่เสมอหมวด ๑เกณฑ์กำหนดปริมาณรังสีที่ยอมให้รับได้ ข้อ ๑๔ เกณฑ์กำหนดปริมาณรังสีสำหรับผู้ปฏิบัติงานให้เป็นไปตามกฎกระทรวงข้อ๒๙ และข้อ ๓๐ปริมาณรังสีตามเกณฑ์ที่กำหนดไว้ในวรรคหนึ่งเป็นปริมาณรังสีทั้งจากภายนอกและภายในร่างกายโดยคิดผลรวมการรับรังสีตามเอกสารท้ายระเบียบข้อ ๑๕ เกณฑ์กำหนดปริมาณรังสีสำหรับผู้รับการฝึกอบรมหรือผู้ฝึกงานในกรณีของผู้รับการฝึกอบรมหรือผู้ฝึกงานที่มีอายุตั้งแต่สิบหกปีแต่ไม่เกินสิบแปดปีปริมาณรังสี รวมทั้งหมดต้องไม่เกิน ๖ มิลลิซีเวิร์ตต่อปีสำหรับผู้รับการฝึกอบรมหรือผู้ฝึกงานที่มีอายุเกินสิบแปดปีให้ใช้เกณฑ์เดียวกันกับผู้ปฏิบัติงานข้อ ๑๖ เกณฑ์กำหนดปริมาณรังสีสำหรับกรณีระงับเหตุฉุกเฉินทางรังสีกรณีปฏิบัติงานระงับเหตุฉุกเฉินทางรังสีหรือผู้ปฏิบัติงานในฐานะผู้ปฏิบัติงานแทรกแซงเหตุฉุกเฉินทางรังสีหรือปกป้องชีวิตผู้อื่นให้ปฏิบัติตามระเบียบคณะกรรมการพลังงานปรมาณูเพื่อสันติว่าด้วยแผนปฏิบัติการกรณีเกิดเหตุฉุกเฉินจากการรั่วไหลหรือแพร่กระจายรังสีในภาวะไม่ปกติหรือกรณีฉุกเฉินอื่นหมวด ๒มาตรการดำเนินการแก้ไขเมื่อมีการรับรังสีเกินเกณฑ์กำหนด ข้อ ๑๗ เมื่อผู้ปฏิบัติงานหรือผู้รับการฝึกอบรมได้รับรังสีเกินเกณฑ์กำหนดตามข้อ๑๔ และข้อ ๑๕ ผู้รับใบอนุญาตต้องดำเนินการ ดังต่อไปนี้(๑) แจ้งผู้ปฏิบัติงานหรือผู้รับการฝึกอบรมและสำนักงานปรมาณูเพื่อสันติให้ทราบโดยทันที(๒)ให้ผู้ปฏิบัติงานหรือผู้รับการฝึกอบรมดังกล่าวระงับการปฏิบัติงานที่เกี่ยวข้องกับรังสีออกจากบริเวณรังสีและดำเนินการประเมินอันตรายจากรังสีทันที(๓) ดำเนินการสืบสวนหาสาเหตุของการรับรังสีเกินเกณฑ์กำหนด(๔) ดำเนินการแก้ไขเหตุของการได้รับรังสีเกินและป้องกันไม่ให้เหตุเช่นเดียวกันเกิดขึ้นอีก(๕) จัดทำรายงานเป็นหนังสือแจ้งสาเหตุและการแก้ไขโดยให้เสนอต่อสำนักงานปรมาณูเพื่อสันติทราบภายในสิบห้าวันนับแต่วันที่ทราบเหตุแห่งการที่ผู้ปฏิบัติงานได้รับรังสีเกินเกณฑ์ที่กำหนดหมวด ๓การประเมินปริมาณรังสีและควบคุมการปลดปล่อยสารกัมมันตรังสีออกสู่สิ่งแวดล้อม ข้อ ๑๘ ให้มีการตรวจวัดรังสีและสารกัมมันตรังสีในสิ่งแวดล้อมดังนี้(๑)ดำเนินการตรวจวัดระดับรังสีในธรรมชาติก่อนเริ่มเดินเครื่องใช้งานเครื่องปฏิกรณ์ปรมาณูวิจัยเพื่อใช้เป็นข้อมูลขั้นมูลฐานในการเปรียบเทียบโดยผู้ตรวจวัดที่ได้รับการฝึกอบรมเป็นอย่างดีในวิธีการตรวจวัดและวิเคราะห์ผล(๒)ดำเนินการตรวจวัดระดับรังสีในสิ่งแวดล้อมและรังสีที่ประชาชนได้รับโดยตรงในระหว่างการเดินเครื่องใช้งานเครื่องปฏิกรณ์ปรมาณูวิจัยข้อ ๑๙ กรณีการปลดปล่อยสารกัมมันตรังสีออกสู่สิ่งแวดล้อมสำหรับการเดินเครื่องปฏิกรณ์ปรมาณูวิจัยในภาวะปกติผู้รับใบอนุญาตต้องดำเนินการ ดังต่อไปนี้(๑) กำหนดปริมาณปกติของการปลดปล่อยสารกัมมันตรังสีออกสู่สิ่งแวดล้อมโดยแสดงเป็นค่าอัตราการปลดปล่อยสารกัมมันตรังสีต่อเนื่องตลอดปีของสารกัมมันตรังสีแต่ละไอโซโทปทางน้ำและทางอากาศผ่านวงจรอาหาร น้ำ อากาศ จนถึงมนุษย์ ยังผลให้ประชาชนได้รับรังสีไม่เกิน ๐.๑ มิลลิซีเวิร์ตต่อปี(๒)จัดทำแผนและดำเนินการตรวจวัดสารกัมมันตรังสีที่ปลดปล่อยออกสู่สิ่งแวดล้อมโดยแผนงานและการดำเนินการตรวจวัดการปลดปล่อยสารกัมมันตรังสีต้องครอบคลุมไปถึงก. การระบุเส้นทางหลักในการปลดปล่อยสารกัมมันตรังสี เช่นทางน้ำและทางอากาศ และจัดทำเป็นเอกสารระบุขีดจำกัดการปลดปล่อยด้วยข. การเลือกวิเคราะห์สารกัมมันตรังสีโดยพิจารณาจากแนวโน้มของชนิดสารกัมมันตรังสีที่ปลดปล่อยรวมทั้งพฤติกรรมทางเคมีด้วยค. การเลือกใช้ชนิดของเครื่องมือและตัวอย่างที่เหมาะสมง.การระบุกระบวนการตรวจวัดและการวิเคราะห์ที่มีความว่องไวและความถี่ที่เหมาะสมหรือกำหนดให้มีการตรวจวัดอย่างต่อเนื่องสำหรับการตรวจวัดสารกัมมันตรังสีที่ปลดปล่อยออกสู่สิ่งแวดล้อมข้อ ๒๐ เมื่อพบว่ามีระดับรังสีหรือมีการปลดปล่อยสารกัมมันตรังสีออกจากเครื่องปฏิกรณ์ปรมาณูวิจัยเกินเกณฑ์ปฏิบัติงานปกติตามข้อ๑๙ (๑) ผู้รับใบอนุญาตต้องดำเนินการโดย(๑) ทำการตรวจสอบสืบหาสาเหตุของความผิดปกติ(๒) ดำเนินการแก้ไขโดยใช้มาตรการต่าง ๆ อย่างมีประสิทธิภาพเพื่อให้กลับสู่ภาวะปกติ(๓)แจ้งให้สำนักงานปรมาณูเพื่อสันติทราบโดยพลันและจัดทำรายงานเป็นหนังสือแจ้งสาเหตุและการแก้ไขโดยให้เสนอต่อสำนักงานปรมาณูเพื่อสันติทราบภายในสิบห้าวันข้อ ๒๑ ปริมาณสูงสุดของการปลดปล่อยสารกัมมันตรังสีออกสู่สิ่งแวดล้อมสำหรับภาวะการเดินเครื่องปฏิกรณ์ปรมาณูวิจัยต้องไม่มีอัตราการปลดปล่อยสารกัมมันตรังสีซึ่งยังผลให้ประชาชนได้รับรังสีเกิน ๐.๓มิลลิซีเวิร์ตต่อปีหากอัตราการปลดปล่อยสารกัมมันตรังสีเกินเกณฑ์สูงสุดที่กำหนดนี้ให้หยุดเดินเครื่องในทันทีและดำเนินการตามข้อ ๒๐ (๑) ข้อ ๒๐ (๒) และข้อ ๒๐ (๓)หมวด ๔การควบคุมการรับรังสี ข้อ ๒๒ ผู้รับใบอนุญาตต้องดำเนินการควบคุมการรับรังสีสำหรับผู้ปฏิบัติงานโดย(๑)จัดทำระเบียบปฏิบัติเฉพาะและขั้นตอนการปฏิบัติงานในบริเวณรังสีและบริเวณรังสีสูงสำหรับผู้ปฏิบัติงานเพื่อให้ผู้ปฏิบัติงานได้รับรังสีน้อยที่สุด(๒) จัดเตรียมเครื่องบันทึกรังสีประจำตัวบุคคลเครื่องมือตรวจวัดรังสี และอุปกรณ์อื่นที่จำเป็นในการปฏิบัติงานในบริเวณรังสี(๓)จัดเตรียมอุปกรณ์และเครื่องตรวจวัดรังสีที่สามารถอ่านค่าได้โดยตรงสำหรับการปฏิบัติงานในบริเวณที่อาจได้รับรังสีจากภายนอกร่างกายเป็นปริมาณสูง(๔)อุปกรณ์และเครื่องมือตรวจวัดรังสีต้องได้รับการตรวจสอบความถูกต้องเป็นประจำ(๕) กำหนดเกณฑ์ความเปรอะเปื้อนทางรังสี และมาตรการขจัดความเปรอะเปื้อนทางรังสีโดยใช้วิธีการที่เหมาะสมเพื่อลดการแพร่กระจายของสารกัมมันตรังสี(๖)กำหนดมาตรการการตรวจวัดความเปรอะเปื้อนทางรังสีอย่างต่อเนื่องในบริเวณที่เก็บวัสดุกัมมันตรังสีวัสดุนิวเคลียร์ หรือบริเวณปฏิบัติงาน รวมทั้งบริเวณที่ติดต่อกับบริเวณดังกล่าว(๗) กำหนดมาตรการเพื่อคัดแยกบุคคลหรือผู้ปฏิบัติงานที่มีโอกาสเปรอะเปื้อนทางรังสีออกจากผู้ที่ไม่เปรอะเปื้อนเพื่อผลในการควบคุมการแพร่กระจายของการเปรอะเปื้อนทางรังสีในภาวะปกติและในกรณีเกิดอุบัติเหตุ(๘)จัดเตรียมข้อมูลรายละเอียดเกี่ยวกับระดับความเปรอะเปื้อนทางรังสีให้เพียงพอสำหรับผู้ที่เข้าไปปฏิบัติงานในบริเวณที่มีการควบคุมความเปรอะเปื้อนนั้นและมีมาตรการที่เหมาะสมเพื่อป้องกันการเปรอะเปื้อนทางรังสีต่ออุปกรณ์และเครื่องมือที่ใช้ในบริเวณดังกล่าวข้อ ๒๓ ผู้รับใบอนุญาตต้องกำหนดบริเวณหรือพื้นที่ปฏิบัติงานที่จำเป็นต้องมีการควบคุมทางรังสีและกำหนดมาตรการการควบคุมการเข้าออกบริเวณหรือพื้นที่ดังกล่าว เช่นพื้นที่ที่ไม่ต้องมีการควบคุม พื้นที่ตรวจตรา และพื้นที่ควบคุมข้อ ๒๔ ในบริเวณรังสีสูงให้มีป้ายเตือนหรือสัญญาณเตือนที่เห็นชัดเจนเพื่อให้ผู้ปฏิบัติงานระมัดระวังการได้รับรังสีในปริมาณมากหมวด ๕การประเมินการรับปริมาณรังสีของผู้ปฏิบัติงาน ข้อ ๒๕ ผู้รับใบอนุญาตต้องดำเนินการประเมินปริมาณรังสีที่ผู้ปฏิบัติงานได้รับภายนอกร่างกายโดยจัดให้มีการตรวจวัดรังสีด้วยเครื่องตรวจวัดรังสีประจำตัวบุคคลและดำเนินการดังต่อไปนี้(๑)จัดทำแผนและกำหนดเกณฑ์การพิจารณาการใช้เครื่องบันทึกรังสีประจำตัวบุคคลเพื่อตรวจวัดรังสีที่ผู้ปฏิบัติงานได้รับ(๒)จัดทำข้อมูลรายละเอียดเพื่อแจ้งผลการตรวจวัดรังสีและประวัติการรับรังสีของแต่ละบุคคลให้ผู้ปฏิบัติงานทราบและหามาตรการลดการรับรังสีโดยให้พนักงานเจ้าหน้าที่ตรวจสอบข้อมูลรายละเอียดและประวัติการรับรังสีนี้ได้(๓) การอ่านค่าปริมาณรังสีจากเครื่องวัดรังสีประจำตัวบุคคลและการประเมินผลการรับรังสีต้องกระทำโดยผู้รับผิดชอบที่มีคุณสมบัติเหมาะสมข้อ ๒๖ หากมีการปฏิบัติงานเกี่ยวข้องกับสารกัมมันตรังสีชนิดไม่ปิดผนึกหรือปฏิบัติงานในบริเวณที่มีการเปรอะเปื้อนทางรังสีผู้รับใบอนุญาตต้องดำเนินการประเมินปริมาณรังสีที่เข้าสู่ภายในร่างกายผู้ปฏิบัติงานโดย(๑)จัดให้มีการตรวจร่างกายโดยแพทย์ผู้ชำนาญการในกรณีที่ผู้ปฏิบัติงานได้รับรังสีสูงกว่าเกณฑ์ที่กำหนดในกฎกระทรวงข้อ๒๙ และ ๓๐(๒)จัดให้มีการตรวจวัดรังสีภายในร่างกายด้วยเครื่องตรวจวัดรังสีทั่วร่างกายหรือเก็บตัวอย่างไปวิเคราะห์ด้วยวิธีทางชีวภาพตามความเหมาะสมเมื่อสงสัยว่าผู้ปฏิบัติงานอาจได้รับสารกัมมันตรังสีเข้าสู่ร่างกายโดยการหายใจกลืนกิน หรือผ่านบาดแผลหมวด ๖การจัดการกากกัมมันตรังสี ข้อ ๒๗ ผู้รับใบอนุญาตต้องดำเนินการจัดการกากกัมมันตรังสีตามกฎกระทรวงกำหนดหลักเกณฑ์และวิธีการจัดการกากกัมมันตรังสีข้อ ๒๘ กำหนดมาตรการจำกัดปริมาตรกากกัมมันตรังสีให้น้อยที่สุดโดยกำหนดขั้นตอนในการรวบรวม การคัดแยก การจัดเก็บ การบำบัด การแปรสภาพ การทิ้งและการขจัดกากกัมมันตรังสี และไม่นำวัสดุที่ไม่จำเป็นเข้าไปในบริเวณที่อาจมีการเปรอะเปื้อนทางรังสีหมวด ๗การจัดทำรายงานและการเก็บบันทึก ข้อ ๒๙ ผู้รับใบอนุญาตต้องจัดทำรายงานและเก็บบันทึกรายงานต่างๆ เพื่อให้พนักงานเจ้าหน้าที่ตรวจสอบได้ ดังต่อไปนี้(๑) ข้อมูลรายละเอียดและประวัติการซ่อมบำรุงการเดินเครื่องปฏิกรณ์ปรมาณูวิจัยการจัดการเชื้อเพลิงนิวเคลียร์ในแกนเครื่องปฏิกรณ์ปรมาณูวิจัยการจัดการเชื้อเพลิงนิวเคลียร์ใช้แล้ว การปรับปรุงหรือเปลี่ยนแปลงระบบอุปกรณ์ในส่วนที่เกี่ยวกับระบบเครื่องปฏิกรณ์ปรมาณูวิจัยที่มีผลต่อการรับรังสีของผู้ปฏิบัติงาน(๒) ข้อมูลรายละเอียดและประวัติการรับรังสีของผู้ปฏิบัติงานในเครื่องปฏิกรณ์ปรมาณูวิจัย ทั้งนี้เพื่อแสดงสถานภาพของการดำเนินงานด้านความปลอดภัยทางรังสีของเครื่องปฏิกรณ์ปรมาณูวิจัย(๓)ข้อมูลรายละเอียดของการปลดปล่อยรังสีและสารกัมมันตรังสีออกสู่สิ่งแวดล้อมการสำรวจระดับรังสีและความเปรอะเปื้อนทางรังสีบริเวณปฏิบัติงาน(๔)ข้อมูลรายละเอียดของการขนย้ายและการปลดปล่อยกากกัมมันตรังสีออกจากเครื่องปฏิกรณ์ปรมาณูวิจัย(๕) ข้อมูลรายละเอียดในกรณีเกิดเหตุขัดข้องหรืออุบัติเหตุโดยชี้แจงสาเหตุการแก้ไขและผลกระทบต่อประชาชนและสิ่งแวดล้อมข้อ ๓๐ แจ้งผลรายงานตามข้อ๒๙ (๑) - ข้อ ๒๙ (๕) ให้ผู้เกี่ยวข้องทราบและจัดเก็บรายงานดังกล่าวให้สามารถตรวจสอบย้อนหลังได้อย่างน้อยห้าปีประกาศณ วันที่ ๒๓ มีนาคม พ.ศ. ๒๕๕๘ยงยุทธยุทธวงศ์รองนายกรัฐมนตรีประธานกรรมการพลังงานปรมาณูเพื่อสันติ[เอกสารแนบท้าย]๑. เอกสารท้ายระเบียบ(ดูข้อมูลจากภาพกฎหมาย)ปริยานุช/ผู้จัดทำ๑๑ พฤษภาคม๒๕๕๘วิศนี/ผู้ตรวจ๒๐ พฤษภาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๐๕ ง/หน้า ๑๓/๗ พฤษภาคม ๒๕๕๘